text: Poblenou Urban District | 48h Open House Barcelona : POBLENOU URBAN DISTRICT
  DESCOBREIX BARCELONA DURANT EL 48H OPEN HOUSE!
  Preparat per caminar? Torna a Barcelona el 48H OPEN HOUSE, la principal cita de la ciutat amb l'arquitectura!
  Es tracta d'un cap de setmana on més de 150 edificis de tota classe, forma i mesura, obriran les seves portes amb l'objectiu de promoure i difondre l'arquitectura. El concepte de la iniciativa és simple però potent: donar entrada lliure i completament gratuïta a excepcionals obres arquitectòniques perquè tothom pugui entendre i debatre sobre el valor d'un entorn ben construït i dissenyat.
  La cita tindrà lloc entre el 27 i el 28 d'octubre i s'organitzarà entorn els sis burgs de Barcelona (Barcelona, Santa Coloma de Gramenet, Vilassar de Dalt, Sant Joan Despí, Badalona i L'Hospitalet de Llobregat).
  En aquesta novena edició del festival es vol reflexionar sobre l'experiència arquitectònica i la necessitat de veure més enllà de les façanes per a comprendre l'espai. Una iniciativa de l'associació 48h Open House Barcelona que planteja una oportunitat única per conèixer la història de la ciutat a través de la seva arquitectura. Mitjançant visites guiades pels edificis del programa amb diversos arquitectes, es pretén fer l'arquitectura més accessible i interessant per a tothom. Es podran visitar des de ruïnes Romanes a arquitectura contemporània.
  El festival estarà distribuït en diferents itineraris organitzats depenent els interessos dels visitants i comptarà amb un ampli ventall d'activitats i conferències totalment gratuïtes. Com a novetat aquest any, a més a més, hi haurà una línia de programació que reivindicarà la importància de l'aigua com a element indispensable generador del paisatge a l'àrea metropolitana de Barcelona.
  L'esdeveniment s'ha convertit en una cita indispensable del panorama cultural de la ciutat comtal. Es va inaugurar a Londres el 1992 i s'ha anat escampant per tot el món: NY, Dublín, Tel Aviv, Roma, Chicago, Buenos Aires, Melbourne… i, des del 2010, Barcelona.
  Alguns dels nostres socis de Poblenou Urban District conformaran aquesta àmplia xarxa d'edificis oberts al públic i, per això, a continuació t'oferim una petita descripció seva perquè t'hi acostis a explorar-los:
  El disseny del Teatre Nacional de Catalunya segueix la tradició arquitectònica del teatre grec, combinant dos arquetips clàssics: el temple i l'hemicicle. L'edifici principal conté una sala clàssica amb capacitat per a 870 persones, i una sala petita per a 450 persones, ambdues unides per un ampli hall d'entrada. Tot el volum queda cobert per un gran sostre metàl·lic i de vidre a dues aigües que es recolza sobre 26 columnes. La façana de vidre obre l'edifici a l'exterior, on l'escalinata d'accés fa de grada per a actuacions a l'aire lliure sobre la nova plaça de les Arts. Existeix, també, un segon edifici amb una sala per a teatre experimental i avantguardista amb una capacitat de fins a 400 localitats.
  La intervenció a l'antiga fàbrica de Can Framis per convertir-la en espai expositiu de la Fundació Vila Casas mostra la seva pell deteriorada formant un collage contemporani i construeix un nou edifici que connecta les dues naus existents, coincidint a la vegada amb el traçat d'una altra antiga nau. D'aquesta manera, els tres edificis configuren un pati que es converteix en un vestíbul polivalent per al museu. També s'ofereix un taller infantil "Pinta Can Framis a l'aire lliure" el dissabte 27 d'11h a 14h.
  Antiga fàbrica tèxtil d'estampats de la família Paul que, a partir del 1877, va ser ocupada per diferents empreses, entre les quals hi havia l'empresa Johnston, Shields i Cia – La Escocesa (1894-1984), que li va acabar donant el nom. Avui és una fàbrica oberta de creació analògica que dóna cobertura a les necessitats dels artistes en les diverses fases de la seva trajectòria, oferint espais de treball i recursos per desenvolupar projectes.